  Майя Бывальцева 2-тӥ коньывуонэ 14 часын Удмуртиысь йӧскалык лыдӟетъюртын (Вормонлы 30 ар,14) «Мон гуртын улӥсько!» фотоадӟытон усьтӥськоз. Со сярысь ужъюртлэн пресс-службаез ивортӥз. Адӟытонэ «Удмурт дунне» газетэн но Удмуртиысь журналистъёслэн огазеяськонэнызы ортчытэм сыӵе ик нимын вожвылъяськонэ пыриськем туспуктыны яратӥсьёслэсь устооссэ ужъёссэс поттозы. Озьы ик ужрадын «Мон гуртын улӥсько» буклетэн тодматозы но вожвылъяськонын вормисьёсты дипломъёсын но дуно кузьымъёсын пусъёзы. Мылкыд карисьёс понна ӧнерлыко туспуктӥсь Максим Егоров мастер-класс ортчытоз. Ужрадэ лыктӥсьёслэн сьӧразы утиськон арбериоссы луыны кулэ. Пыронэз эркын, но азьвыл ик 8(912)753-40-25 номеро телефон пыр гожтӥськоно Ватсалом, 2019-тӥ арын «Удмурт дунне» газетлэн но Удмуртиысь журналистъёслэн огазеяськонзылэн «Гурт адями» ӵектоссы Россиысь азьмуртлэн грантъёсъя фондысьтыз грант утӥз. Тодэ вайытом, Удмуртилэн кунлыкезлы 100 ар тырмонлы Ижкарын «Удмуртилэн инкуазез» («Природа Удмуртии») фотоадӟытон усьтӥзы.  Тегъёс: Лулчеберет Ижкар Удмуртия адӟытон туспуктэм Азьмуртлэнгрантъёсъяфондэз  